Noma’lum shaxs Avstraliyaning Qantas aviakompaniyasi ijrochi direktori Alan Joysning yuziga biznes-anjuman vaqtida tort surtib tashladi. Bu haqda ABC yozmoqda. Hodisa Pert shahridagi tadbirda ro‘y bergan, Joys u yerda Qantas tomonidan tashkillashtiriluvchi parvozlar haqida ma’lumot bergan. Internetda tarqalgan videoda kostyum kiyib olgan erkakning sahnaga chiqib, Joysga yaqinlashishi va uning yuziga tortni bosishini ko‘rish mumkin. Notiq sahnani tark etdi, biroq keyinchalik o‘z nutqini yakunlab qo‘yish uchun pidjaksiz qaytib keldi, deb xabar bermoqda ABC. Telekanal ma’lumotiga ko‘ra, tadbirning xavfsizlik xizmati xodimlari aybdorni qo‘lga olishdi hamda politsiyaga topshirishdi.